Diari Oficial de la Generalitat Valenciana


Sumari del DOGV 1842, del 10-08-1992 (1992/825658)

DECRET 136/1992, de 20 de juliol, del Govern Valencià, pel qual aprova la concessió d'un aval de la Generalitat Valenciana a l'empresa Industrial Exportadora, SA.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/08/10/136/dof/vci/html**

### Dades del document

Número de DOGV
:   1842

Data del DOGV
:   10-08-1992

Secció del DOGV
:   DISPOSICIONS GENERALS

Número del document
:   1992/825658


Data del document
:   10-08-1992

Organisme emissor
:   Conselleria d'Economia i Hisenda

Tipus de document
:   Decret

DECRET 136/1992, de 20 de juliol, del Govern Valencià, pel qual aprova la concessió d'un aval de la Generalitat Valenciana a l'empresa Industrial Exportadora, S.A.  
La Llei d'Hisenda Pública de la Generalitat Valenciana autoritza el Govern valencià per a la concessió d'avals dins determinades condicions que s'hi fixen.  
D'altra banda, la Llei 7/1991, de 28 de desembre, de Pressupostos de la Generalitat Valenciana per a l?Exercici de 1992, recull en l'article 14 una consignació de crèdit fins a un límit de 10.000 milions de pessetes per a la concessió d'avals de la Generalitat Valenciana.  
Basant-se en la normativa esmentada., a proposta del Conseller d'Economia i Hisenda i amb la deliberació prèvia del Govern valencià, en la reunió del dia 20 de juliol de 1992,  
DECRETE  
Article únic   
S'autoritza el Conseller d'Economia i Hisenda per a la firma d'un aval de tresoreria a favor de l?empresa Industrial Exportadora, SA, destinat a garantir una operació de crèdit per import de 35.833.664 de pessetes, concertada amb la Caixa d'Estalvis de València, Castelló i Alacant (Bancaixa), segons les estipulacions contingudes en els annexos d'aquest decret.  
València, 20 de juliol de 1992.  
El President de la Generalitat Valenciana,   
JOAN LERMA I BLASCO  
ANNEX I  
València, d de 1992.  
Antoni Birlanga i Casanova, Conseller d'Economia i Hisenda, en nom de la Generalitat Valenciana, complint el que disposa la Llei d'Hisenda Pública de la Generalitat Valenciana, i en virtut del Decret 136/1992, de 20 de juliol, del Govern valencià, concedeix un aval a l?empresa Industrial Exportadora, SA com a garantia d'un préstec per import de 70 milions de pessetes de principal, formalitzat en data 10 de juliol de 1992, davant la Caixa d'Estalvis de València, Castelló i Alacant (Bancaixa), a un termini màxim de deu anys de duració, inclòs un de mancança, a un tipus d'interés nominal anual fix del 14,5 per cent fins el 31 de desembre de 1992 i variable, referit al tipus d'interés per a comptes de crèdit d'un any a menys de tres, del conjunt del sistema financer de banca privada, durant la resta del període, amb comissió d'obertura de l'1 per cent.  
Les condicions de l'aval seran les que a continuació s'assenyalen:  
1. Aquest aval es destinarà a garantir el préstec esmentat, amb la finalitat de reestructurar el passiu financer de l'empresa.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de la societat avalada, sense renunciar al benefici d'excussió recollit en l'article 1830 del Codi Civil.  
Antoni Birlanga i Casanova, Conseller d'Economia i Hisenda.  
ANNEX II  
Contracte d'aval entre la Generalitat Valenciana i l?empresa Industrial Exportadora, SA  
D'una banda, el Sr. Antoni Birlanga i Casanova, Conseller d'Economia i Hisenda de la Generalitat Valenciana i, de l'altra, el Sr. José Vicente Mus Abad, Conseller Delegat d'industrial Exportadora, SA.  
EXPOSEN  
1. Que el Govern Valencià, en virtut de les competències que li confereix la legislació vigent i a proposta del Conseller d'Economia i Hisenda, autoritzà mitjançant el Decret 136/1992, de 20 de juliol, la concessió d'un aval a l?empresa Industrial Exportadora, SA, per a garantir una- operació de crèdit davant la Caixa d'Estalvis de València, Castelló i Alacant (Bancaixa), per un import de 87.318.993 de pessetes de principal i a un termini màxim de deu anys de duració.  
2. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els terminis i les condicions de la garantia prestada, per a la qual cosa lliurement i voluntàriament convenen subscriure aquest contracte d'acord amb les següents  
CLAUSULES  
Primera  
La Generalitat Valenciana es compromet a avalar l?empresa Industrial Exportadora, SA en els termes establerts en el Decret 136/1992, de 20 de juliol, del Govern valencià.  
Segona  
L'empresa Industrial Exportadora, SA, beneficiària de l'aval, és obligada a satisfer a la Generalitat Valenciana, en concepte de comissió per despeses de la garantia atorgada, el 0,5 per cent anual del saldo viu del crèdit concedit, durant tota la vigència del fiançament, calculat d'acord amb les condicions establertes a l?efecte d'amortització en el contracte de préstec L'import de les comissions serà pagat per anualitats anticipades des de la data de formalització del préstec. A aquest efecte, la societat avalada autoritzarà l'entitat prestadora, amb caràcter irrevocable i mentre l?operació es trobe en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l?entitat que determine la Generalitat Valenciana.  
Tercera  
Per la prestació de la garantia descrita en concepte d'aval, l?empresa avalada es compromet, mentre l'aval estiga en vigor, a no realitzar una altra operació de crèdit sense haver-ho comunicat abans a la Conselleria d'Economia i Hisenda.  
Quarta  
L'empresa Industrial Exportadora, SA es compromet a trametre a la Conselleria d'Economia i Hisenda el volum de les càrregues financeres, el balanç i el compte de resultats per semestres naturals i vençuts i l'auditoria dels seus comptes anuals.  
Cinquena  
L'empresa avalada es compromet expressament a presentar justificació documental de la destinació de l?import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de la societat garantida, amb aquesta finalitat podrà comprovar els balanços, els comptes de resultats i altres estats 4 llibres comptables.  
Sisena  
L'efectivitat d'aquest aval és condicionada a la constitució de garanties, de les admeses en dret, suficients a judici de la Conselleria d'Economia i Hisenda, per a cobrir totalment l?import de les possibles obligacions de l'avalat com a conseqüència del compliment de l'aval per part de l'avalador.  
Les garanties a què es fa referència en el paràgraf anterior es formalitzaran davant el notari que trie la Generalitat Valenciana i l?empresa Industrial Exportadora, SA pagarà les despeses, els impostos i els arbitris que es meriten com a conseqüència d'aquest atorgament.  
Setena  
La Generalitat Valenciana, per l'aval prestat, respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 136/1992, de 20 de juliol, del Govern valencià, i amb les reserves de drets que s'estableixen en la normativa general de l?Estat en aquest tipus de contractes.  
Vuitena  
Una vegada efectuat el pagament, la Generalitat Valenciana se subrogarà en tots els drets que l?entitat beneficiària de la garantia tinga contra l'avalat.  
Les despeses que poguessen produir-se com a conseqüència de l?exercici de les accions derivades d'aquest contracte seran en tot cas a càrrec de l'avalat.  
València, d de 1992  
Antoni Birlanga i Casanova, Conseller d'Economia i Hisenda; José Vicente Mus Abad, Conseller Delegat d'Industrial Exportadora, SA.


Còpia Permalink ELI